EkBass/fiwiki-20250220-pages-articles huggingface dataset:
Lars Arne Nilsen

Lars Arne Nilsen (s. 6. huhtikuuta 1964 Fjell) on norjalainen jalkapallovalmentaja ja entinen pelaaja. ==Ura== Nilsen pelasi urallaan 17 ottelua Norjan pääsarjassa Sogndalissa.Spieler: Lars Arne Nilsen Transfermarkt. Viitattu 18.9.2020.Strilen fra Sotra som ble ny sjef på Stadion Bergenavisen. 28.6.2015. Viitattu 18.9.2020. Hän edusti myös muita pienempiä seuroja urallaan, jonka lopetti vuonna 1995. Pelaajauransa jälkeen Nilsen toimi valmentajana Ørstassa ja Voldassa. Elokuussa 2008 hänestä tuli Høddin päävalmentaja.Trainer: Lars Arne Nilsen Transfermarkt. Viitattu 18.9.2020. Joukkue putosi kauden päätteeksi Norjan kolmannelle sarjatasolle. Nilsen jatkoi päävalmentajana ja johdatti seuran sarjanousuun kaudella 2010. Kaudella 2012 hän luotsasi Høddin Norjan cupin finaaliin, jossa joukkue voitti sensaatiomaisesti Tromsøn rangaistuspotkukilpailun jälkeen.Hødd med cupbombe etter straffedrama TV2. Viitattu 18.9.2020. Nilsen jätti seuran kauden 2013 jälkeen.Nilsen går av i Hødd Aftenposten. Viitattu 18.9.2020. Kesäkuussa 2015 Nilsenistä tuli SK Brannin päävalmentaja. Seura sijoittui kauden päätteeksi Adecco-liigassa toiseksi ja nousi takaisin pääsarjaan. Kaudella 2016 Nilsen luotsasi Brannin liigassa hopealle. Sijoitus oli seuran paras sitten mestaruuskauden 2007. Hänet valittiin kauden päätteeksi liigan parhaaksi valmentajaksi.Nilsen kåret til årets trener i eliteserien Bergens Tidende. 6.11.2016. Viitattu 18.9.2020. Nilsen valmensi seuraa tulevina vuosina liigassa, mutta parhaaksi sijoitukseksi jäi toinen sija. Elokuun alussa 2020 Brann ja Nilsen purkivat sopimuksensa.Avslutter samarbeidet med Lars Arne Nilsen SK Brann.Viitattu 18.9.2020. Elokuun lopussa 2020 Nilsenistä tuli liigassa viimeiseksi juuttuneen Aalesundin päävalmentaja.\- Godt å komme hjem til Sunnmøre aafk.no. 25.8.2020. Viitattu 18.9.2020. Nilsen ei saanut pelastettua seuraa putoamiselta, mutta jatkoi päävalmentajana. Hän luotsasi seuran 1. divisioonan hopealle kauden 2021 päätteeksi ja Aalesund palasi pääsarjatasolle. Nilsen sai potkut seurasta toukokuussa 2023, kun Aalesund oli jälleen juuttunut liigan putoamiskamppailuun.Aalesund-treneren må gå etter en svak sesongstart. Nettavisen. Viitattu 1.2.2024. ==Meriitit== * Norjan cup: 2012 * Norjan 1. divisioona -hopeaa: 2015, 2021 * Norjan 2. divisioona: 2010 ==Lähteet== Luokka:Norjalaiset jalkapallovalmentajat Luokka:Norjalaiset jalkapalloilijat Luokka:Vuonna 1964 syntyneet Luokka:Elävät henkilöt
Puhallinorkesteri

Puhallinorkesteri on pääosin vaskipuhaltimista koostuva orkesteri, ja sen kokoonpanoon kuuluvat usein myös lyömäsoittimet. Joihinkin puhallinorkestereihin voi kuulua myös puupuhaltimia. Sotilassoittokunnat sekä vapaapalokuntien, seurojen ja yhdistysten torvisoittokunnat ovat puhallinorkestereita. == Lähteet == Luokka:Orkesterit
Crissier

Crissier on kaupunki Lounais-Sveitsissä Vaud’n kantonissa. Siellä on noin 8 000 vakinaista asukasta. == Historiaa == Crissierin seutu on ikivanhaa asuinaluetta, jolla on asuttu jo 3000–1800 eaa. Roomalaisten aikana tie Alppien yli Isolta Sankt Bernhardin solalta pohjoiseen kulki Crissierin poikki. == Sijainti== Crissier sijaitsee Genevenjärven pohjoisrannalla viitisen kilometriä Lausannesta luoteeseen. Kaupunki muodostaa yhteisen kaupunkialueen rajanaapuriensa Bussignyn, Ecublens’n ja Renensin kanssa. == Talous == Crissierin talouselämä alkoi kehittyä 1900-luvulla, jolloin siellä aloitti toimintansa tupakkapaperitehdas (1912) ja tiilitehdas (1958) sekä rautatienrakennuskoneiden valmistaja Matisa (1962) ja mittauslaitevalmistaja Ruegger (1967). Moottoriteiden halkomasta Crissieristä on kehittynyt myös kaupan keskus: Migros rakensi Crissieriin kauppakeskuksen vuonna 1972 ja Coop- Léman Centre avattiin vuonna 2001. === Liikenne === Moottoritiet A1 ja A9 kulkevat Crissierin poikki. SBB:n rautatiet Bernistä ja Brigistä Lausannen kautta Neuchâteliin ja Geneveen kulkevat Crissierin eteläpuolitse Renensin aseman kautta. == Lähteet == * === Viitteet === == Aiheesta muualla == * *
Rick Husband

Rick Douglas Husband (12. heinäkuuta 1957 Amarillo, Texas, Yhdysvallat – 1. helmikuuta 2003 Texas, Yhdysvallat) oli yhdysvaltalainen astronautti ja hävittäjälentäjä. Husband sai surmansa avaruussukkula Columbian tuhoutuessa Maan ilmakehässä 1. helmikuuta 2003. Onnettomuudessa kuoli koko sukkulan seitsenhenkinen miehistö. Husband toimi komentajana kyseisellä lennolla. == Yksityiselämä == Douglas oli naimisissa Evelyn Douglasin kanssa. Heillä oli kaksi lasta, tytär Laura ja poika Matthew. Luokka:Yhdysvaltalaiset avaruuslentäjät Luokka:Lento-onnettomuudessa kuolleet Luokka:Vuonna 1957 syntyneet Luokka:Vuonna 2003 kuolleet
David M. Brown

David McDowell Brown (18. huhtikuuta 1956 Arlingtonin piirikunta, Virginia, Yhdysvallat – 1. helmikuuta 2003 Texas, Yhdysvallat) oli yhdysvaltalainen astronautti ja Yhdysvaltain laivaston kapteeni. Brown sai surmansa avaruussukkula Columbian tuhoutuessa Maan ilmakehässä 1. helmikuuta 2003. Onnettomuudessa kuoli koko sukkulan seitsenhenkinen miehistö. == Yksityiselämä == Brownilla oli romanttinen suhde NASA:n insinöörin Ann Micklosin kanssa. Suhde päättyi hieman ennen avaruuslentoa, mutta he pysyivät läheisinä ystävinä Brownin kuolemaan saakka. Luokka:Yhdysvaltalaiset avaruuslentäjät Luokka:Lento-onnettomuudessa kuolleet Luokka:Vuonna 1956 syntyneet Luokka:Vuonna 2003 kuolleet
Heaven & Hell (Ava Maxin albumi)

Heaven & Hell on yhdysvaltalaisen laulajan Ava Maxin debyyttialbumi, joka julkaistiin Atlantic Recordsin kautta 18. syyskuuta 2020. ==Kappaleet== Kappaleet ja niiden tekijät Tidalista. ;A-puoli # # # # # # # # ;B-puoli # * # # # # # # ==Lähteet== Luokka:Vuoden 2020 albumit
Udaipur (Tripura)

Udaipur on Intian Tripuran osavaltiossa sijaitseva noin 33 000 asukkaan kaupunki, joka toimii Gomatin piirikunnan hallinnollisena keskuksena. Kaupungin historiallinen nimi oli Rangamati, kunnes se uudelleennimettiin Udaipuriksi vuonna 1571. Udaipur oli Tripuran kuningaskunnan entinen pääkaupunki vuoteen 1760, jolloin maharadža Krishna Manikya siirsi pääkaupungin Puran Haveliin. Kaupungissa sijaitsee Manikya-dynastian Rajbadi- palatsin rauniot, joita Intian arkeologisista kohteista vastaava viranomainen on tutkinut. Palatsi on rakennettu 1400-luvulla. Udaipurissa sijaitsee useita temppeleitä, joista kuuluisin on vuonna 1501 rakennettu Tripura Sundarin temppeli. Se on yksi 51:stä shaktistien tunnustamista Shakti Peetha -pyhiinvaelluskohteista. Tripura Sundaria pidetään Parvati-jumalattaren, Shivan vaimon, avatarina. Udaipurin väkiluku on vuoden 2011 väestönlaskennan mukaan 32 758 henkeä. Asukkaista 89 prosenttia on uskonnoltaan hindulaisia ja kymmenen prosenttia muslimeita. ==Kuvia== Tiedosto:Tripura_Sundari_Temple,_Udaipur.jpg|Tripura Sundarin temppeli Tiedosto:Udaipur_Railway_station_of_Tripura_state.jpg|Udaipurin rautatieasema Tiedosto:Templeudaipur_(48).JPG|Hindutemppeli, taustalla kommunistien puoluetoimisto Tiedosto:Cpm-udaipur187.jpg|Kommunistien puoluetoimisto ==Lähteet== ==Aiheesta muualla== Luokka:Tripuran kaupungit
Des Plaines (joki)

Des Plaines on Yhdysvalloissa Illinois’n osavaltiossa sijaitseva 214 kilometriä pitkä joki. Joen valuma-alue on 1 600 neliökilometriä. Joen virtaussuunta on etelä, jossa se yhdistyy Kankakeejoen kanssa muodosten Illinoisjoen. Luokka:Yhdysvaltain joet Luokka:Illinois’n maantiede Luokka:Wisconsinin maantiede
Miko Summanen

Miko "Pomppe" Summanen (s. 18. kesäkuuta 1995) on suomalainen salibandynpelaaja, pelipaikaltaan hyökkääjä. Summanen pelasi kahdeksan kautta Indiansissa, mutta kauden 2019–2020 jälkeen hän siirtyi try out -sopimuksella Oilersin riveihin. Ennen kauden alkua Summanen sai kauden 2020–2021 kattavan sopimuksen. ==Lähteet== Luokka:Suomalaiset salibandyn pelaajat Luokka:Vuonna 1995 syntyneet Luokka:Elävät henkilöt
Yes (Pet Shop Boysin albumi)

__NOTOC__ Yes on Pet Shop Boysin studioalbumi, joka julkaistiin 18. maaliskuuta 2009. == Kappaleet == # # # # # # # # # # # == Arvostelut == * Soundi: == Lähteet == Luokka:Vuoden 2009 albumit Luokka:Pet Shop Boysin albumit
Kärpäshome

Kärpäshome (Entomopthora muscae) on kaksisiipisiin kuuluvilla hyönteislajeilla esiintyvä sienitauti. ==Esiintyminen== Kärpäshometta tavataan kaksisiipisten lahkoon lukeutuvilla hyönteislajeilla. Tautia on tavattu heimojen Muscidae, Calliphoridae, Sarcophagidae, Tachinidae, Drosophilidae, Scatophagidae, Culicidae ja Syrphidae lajeilla. Kärpäshomeen aiheuttamia epidemioita hyönteisissä esiintyy lähes kaikilla lauhkean vyöhykkeen alueilla ja tavallisimmin syksyisin ja keväisin. Kärpäshomeen itiöitä muodostuu viileän ja kostean sään aikana. Tauti leviää tavallisimmin paikoilla, joilla lepäilee monia kärpäsiä, kuten esimerkiksi kotitalouksissa ikkunoilla tai ikkunalaudoilla, tai maaseudulla kasvien lehtien alapinnalla, aidoilla, navetoissa ja kanaloissa. Koska kärpäshome ei kasva lämpimässä, sitä ei esiinny kesän kuumuudessa juuri ollenkaan. Sairastuneet hyönteiset voivat myös parantua taudista oleskelemalla lämpimällä paikalla. Hyönteismyrkyt voivat hankaloittaa kärpäshomeen itiämistä. ==Piirteet== Kärpäshomeen saaneen hyönteisen takaruumis pullistuu. Sairastunut yksilö levittää usein jalkansa ja siipensä, sekä kiinnittyy joskus alustaansa suuosillaan. Kärpäshomeen itiöistä muodostuu kehä ruumiin ympärille. Kehän voi huomata erityisen helposti lasipinnoilla. ==Elinkaari== Kärpäshomeen elinkaareen kuuluu kaksi vaihetta. Itiöitä muodostuu nopeasti sienitaudin tapettua isäntänsä. Itiöt muodostuvat kuromankannattimessa ja niiden kypsyttyä ne leviävät ympäröivälle pinnalle, josta ne voivat levitä edelleen seuraavaan isäntälajiin kosketustartuntana. Itiöt itiävät muutamassa tunnissa, minkä jälkeen ne läpäisevät hyönteisen kutikulan. Hyönteisen hemoseelissä kärpäshomeen sytoplasma leviää hyönteisen hemolymfaan sen verenkierrossa. Kärpäshome käyttää ravinnokseen hyönteisen hemolymfan. Hyönteisen kuolemaan menee tämän johdosta 5–7 päivää. Kuoleva hyönteinen kiipeää tavallisesti pystysuoralle pinnalle ja kärpäshomeen kuormankannattimet ilmestyvät noin kolmen tunnin jälkeen sen kuolemasta. ==Lähteet== ==Aiheesta muualla== *Index Fungorum : taksonomia Luokka:Sienet
Elysium (Pet Shop Boysin albumi)

__NOTOC__ Elysium on Pet Shop Boysin studioalbumi, joka julkaistiin 5. syyskuuta 2012. == Kappaleet == # # # # # # # # # # # # == Arvostelut == * Soundi: == Lähteet == Luokka:Vuoden 2012 albumit Luokka:Pet Shop Boysin albumit
Jossakin jos haluat

Jossakin jos haluat on suomalaisen pop-laulaja Einin studioalbumi vuodelta 1982. Sen tuotti Timo Lindström. Albumi on esittäjänsä neljäs. Se sisältää kymmenen käännösiskelmää ja kaksi suomalaista alkuperäissävellystä. Käännöksistä vastaavat pääosin Raul Reiman ja Pertti Reponen. Albumi on osa Einin 1980-luvun diskokautta, sen avausraita "Haloo hela Finland" julkaistiin singlenä 1982. == Yleistä == Jossakin jos haluat -albumilta on päätynyt Einin myöhempien vuosikymmenten kokoelma-albumeille muun muassa "Haloo hela Finland", "Monta monta yötä" ja "Haaveissain", joka on suomenkielinen versio sävellyksestä "All I Have to Do Is Dream". Vuonna 1958 ensi kerran julkaistu kappale on versioitu tiuhaan. Kannen suunnitteli Erik Uddström. "Haloo hela Finland" julkaistiin myös singlenä b-puolenaan "Pasadena". Toinen single- julkaisu on nimikappale "Jossakin jos haluat" b-puolenaan "Pikku nainen". == Kappaleet == == Lähteet == == Aiheesta muualla == *Fenno-levytietokanta (Teoshaku) *Fono.fi : Äänitteen tiedot : Jossakin jos haluat Luokka:Einin albumit Luokka:Vuoden 1982 albumit
Electric (Pet Shop Boysin albumi)

__NOTOC__ Electric on Pet Shop Boysin studioalbumi, joka julkaistiin 14. heinäkuuta 2013. == Kappaleet == # # # # # # # # # === Japanin bonuskappaleet === # * # == Arvostelut == * Soundi: == Lähteet == Luokka:Vuoden 2013 albumit Luokka:Pet Shop Boysin albumit
Bussigny

Bussigny on kaupunki Lounais-Sveitsissä Vaud’n kantonissa. Siellä on noin 9 000 vakinaista asukasta. == Sijainti== Bussigny sijaitsee Genevenjärven pohjoisrannalla runsaat viisi kilometriä Lausannesta luoteeseen. Kaupunki muodostaa yhteisen kaupunkialueen rajanaapurinsa Crissierin kanssa. == Talous == Bussignyn talouselämä alkoi kehittyä 1800-luvun puolessavälissä, kun siitä tuli rautateiden risteysasema: Bussignystä rakennettiin rautatie Lausanneen, Morgesiin ja Yverdon-les-Bainsiin. === Liikenne === Moottoritiet A1 ja A9 kulkevat Bussignyn poikki. Bussignystä on SBB:n rautatieyhteys kolmeen suuntaan: Geneveen, Brigiin ja Neuchâteliin . == Lähteet == * === Viitteet === == Aiheesta muualla == * *
Aika pakkaus

Aika pakkaus on suomalaisen pop-laulaja Einin studioalbumi vuodelta 1983. Sen tuotti Jori Sivonen. Albumi on esittäjänsä viides. Einin edellinen albumi sisälsi kaksi suomalaista alkuperäissävellystä, tällä albumilla niitä on seitsemän. Diskopoljentoinen albumi noudattaa linjaa, josta Eini tuli tunnetuksi uransa varhaisvaiheessa. Sivosen lisäksi Aika pakkausta työstivät Vexi Salmi ja Raul Reiman. Kolmikko vastaa suuresta osasta Einin 1980-luvun tuotantoa. Albumilta julkaistiin kolme singleä: nimikappale "Aika pakkaus" b-puolenaan "Kultasein", avausraita "Elämäni mies" b-puolenaan "Vie, vie, vie" ja "Je t’aime je t’aime" b-puolenaan "Kiitävän hetken hurma". "Kultasein" julkaistiin edellisvuoden studioalbumilla Jossakin jos haluat. == Kappaleet == == Lähteet == == Aiheesta muualla == *Fenno-levytietokanta (Teoshaku) *Fono.fi: Äänitteen tiedot : Aika pakkaus Luokka:Einin albumit Luokka:Vuoden 1983 albumit
Hotspot (Pet Shop Boysin albumi)

__NOTOC__ Hotspot on Pet Shop Boysin studioalbumi, joka julkaistiin 24. tammikuuta 2020 == Kappaleet == # # # # # # # # # # === Japanin bonuskappaleet === # * # === Special edition bonuslevy === # # # # # # # # # # == Arvostelut == * Kulttuuritoimitus: Taivas on kuuma paikka – arvostelussa Pet Shop Boysin neljästoista albumi Hotspot Viitattu 21.8.2021. * Soundi: Levyarvio: Pet Shop Boys sanoo kyllä rakkaudelle ja ihmiselle – Uuden mestariteoksen odotus jatkuu silti edelleen Viitattu 21.8.2021. == Lähteet == Luokka:Vuoden 2020 albumit Luokka:Pet Shop Boysin albumit
Lauantai-illan tyttö

Lauantai-illan tyttö on suomalaisen pop-laulaja Einin studioalbumi vuodelta 1989. Sen tuotti Jaakko Salo. Albumi on esittäjänsä seitsemäs. 1950- ja 1960-lukujen mollivoittoisia ikivihreitä tanssi-iskelmiä sisältävä levy poikkeaa täysin Einin aiemmasta tuotannosta. Hän suuntautui perinteiseen lavaiskelmään 1980-luvun diskokauden jälkeen, ja jatkoi linjallaan halki 1990-luvun. == Kappaleet == == Kokoonpano == === Muusikot === * Eini – laulu * Juha Björninen – kitarat * Janne Louhivuori – kitarat * Jari Heino – bassokitara * Vesa Aaltonen – rummut * Jari Lappalainen – viulu * Juhani Aaltonen – huilu, saksofoni * Ari Ismälä – kosketinsoittimet, taustalaulu * Jaakko Salo – kosketinsoittimet * Jori Sivonen – kosketinsoittimet * Martti Metsäketo – taustalaulu * Arvo Paajanen – taustalaulu LP-levyn (FL 5139) takakannen tiedot. == Muuta == Lauantai-illan tyttö oli Einin ensimmäinen studioalbumi kiihkeän levytyskauden 1978–1985 jälkeen. Myös seuraavaan studioalbumiin, Sydän onnea soi, kului aikaa: se julkaistiin 1994. Nimikappale "Lauantai-illan tyttö" julkaistiin vinyylisinglenä, jonka b-puolena on "Hyväile, hyväile vaan". Toinen albumilta lohkaistu single on "Joutsenet" b-puolenaan "Rakkauden satu". "Isoisän olkihattu" on Tapio Rautavaaran laulelma vuodelta 1951. Sitä on versioitu vakavasti ja parodisesti useaan otteeseen. Einin tulkinta on yksi harvoista naisen esittämistä.Fenno : Teoshaku == Lähteet == == Aiheesta muualla == *Fenno-levytietokanta (Teoshaku) *Fono.fi: Äänitteen tiedot : Lauantai-illan tyttö Luokka:Einin albumit Luokka:Vuoden 1989 albumit
Sydän onnea soi

Sydän onnea soi on suomalaisen iskelmälaulaja Einin studioalbumi vuodelta 1994. Albumi on esittäjänsä kahdeksas. Kappaleista suurin osa on Jukka Koiviston säveltämiä. Sanat ovat suurelta osin Turkka Malin ja Jorma Toiviaisen. Merkittävä ero aiempiin Einin albumeihin on käännösiskelmien vähäinen määrä. Niitä on vain yksi: Elvis Presleyn vuonna 1962 levyttämä "The Walls Have Ears", josta Eini tulkitsee Sauvo Puhtilan 1963 tekemän käännöksen. == Kappaleet == == Muuta == Sydän onnea soi -albumin kappaleista radiossa soivat etenkin "Lyhyt rakkaustarina" ja "Nukuitko sä kulta jo?". == Lähteet == == Aiheesta muualla == *Fenno-levytietokanta (Teoshaku) *Fono.fi: Äänitteen tiedot : Sydän onnea soi Luokka:Einin albumit Luokka:Vuoden 1994 albumit
Jean de Rotrou

Jean de Rotrou (19. elokuuta 1609 Dreux, Ranska – kuoli ruttoon 1650) oli ranskalainen kirjailija. Hän opiskeli juridiikkaa mutta alkoi samalla 1628 harrastaa kirjoittamista, ja hän julkaisi kaksi runokokoelmaa, 1631 ja 1635. Tärkeämpi on kuitenkin hänen näytelmätuotantonsa. Hän liittyi 1632 Hôtel de Bourgognen teatteriryhmään, ja vuodesta 1634 hän oli yksi Richelieun ”viidestä kirjailijasta”, ja myös Pierre Corneille kannusti häntä kirjailijantyössä.Rotrou, Jean, Nordisk familjebok 23, 1916 Rotrou osti 1639 synnyinkaupungistaan lainkäyttöön liittyvän viran mutta ei kuitenkaan luopunut kirjoittamisesta. Hän on 1600-luvun merkittävimpiä näytelmäkirjailijoita, jonka edelle menevät vain Corneille ja Jean Racine. Hänen työlleen ovat ominaisia mielikuvitus, loistelias kirjoittaminen, jota on verrattu jopa William Shakespeareen, ja romanttinen kepeys. Hän on kirjoittanut yhteensä 35 näytelmää, sekä vakavia että komedioita. Merkittävimpiä niistä ovat Saint- Genest, Venceslas, Chosroès . Aiheet hän lainasi usein italialaisilta mutta ennen kaikkea espanjalaisilta, kuten Lope de Vegalta. Rotroun Oeuvres dramatiques julkaisi Viollet-le-Duc 1820–1822. ==Näytelmät (valikoima)== * Saint-Genest (1645; painettu 1648) * Venceslas (1647; painettu 1648) * Chosroès (1648; painettu 1649) * Les deux sosies (1636–1637; painettu 1638), komedia * Les captifs (1638; painettu 1640), komedia == Lähteet == ==Aiheesta muualla== Luokka:Ranskalaiset kirjailijat Luokka:Vuonna 1609 syntyneet Luokka:Vuonna 1650 kuolleet
Aina sun luonas

Aina sun luonas on suomalaisen pop-laulaja Einin studioalbumi vuodelta 1996. Albumi on esittäjänsä yhdeksäs. Eini haki 1990-luvulla taiteellista suuntaansa, ja häneltä julkaistiin vuosikymmenen aikana lähinnä iskelmällistä tanssimusiikkia. Aina sun luonas -albumin lauluista suurin osa on Karri Sallin säveltämiä. Einin 1990-luvun tuotannon keskeinen tekijä Turkka Mali on sanoittanut useat. Aina sun luonas -albumi sisältää CD-singlenä julkaistun "Yön jälkeen", jonka kakkoskappaleena on Tauskin kirjoittama "Tahdon rakastaa". Mukana on myös uusi versio kappaleesta "Vie vain", joka julkaistiin ensi kerran Einin esikoisalbumilla. == Kappaleet == == Lähteet == == Aiheesta muualla == *Fenno-levytietokanta (Teoshaku) *Fono.fi: Äänitteen tiedot : Aina sun luonas Luokka:Einin albumit Luokka:Vuoden 1996 albumit
Toda

Toda voi tarkoittaa: == Maantiede == * Toda, Japanin kaupunki Saitaman prefektuurissa == Muuta == * todat, kansa Intian eteläosassa Tamil Nadun osavaltiossa * todan kieli, todien puhuma dravidakieli * Toda-klaani, japanilainen klaani * Toda-ryū, Toda Seigenin perustama japanilainen miekkailukoulukunta == Henkilöt == * Erika Toda (s. 1988), japanilainen näyttelijä * Jōsei Toda (1900–1958), japanilainen opettaja ja rauhanaktivisti * Kazuyuki Toda (s. 1977), japanilainen jalkapalloilija * Keiko Toda (s. 1957), japanilainen näyttelijä * Toda Katsushige (1557–1600), japanilainen daimio * Toda Seigen (1519?–1590?), sengoku-kauden japanilainen miekkamies
Tule vain

Tule vain on suomalaisen pop-laulaja Einin studioalbumi vuodelta 1998. Albumi on esittäjänsä kymmenes. Sen tuotti Kari Salli, joka on myös säveltänyt suuren osan albumin kappaleista. Tyyliltään Tule vain on perusiskelmää, jota Eini levytti 1990-luvulla kolmen CD-albumin verran. Tule vain -albumilla on muun muassa suomalainen versio Christian Bruhnin 1960-luvun menestyksestä "Liebeskummer lohnt sich nicht". Albumin single-lohkaisuna on nimikappale "Tule vain", samaan singleen sisällytettiin "Kaiken kauniin rinnalla". == Kappaleet == == Lähteet == == Aiheesta muualla == *Fenno-levytietokanta (Teoshaku) *Fono.fi: Äänitteen tiedot : Tule vain Luokka:Einin albumit Luokka:Vuoden 1998 albumit
Volakiás

Volakiás () on vuori Lefká Óri -vuorilla Kreetan saarella Kreikassa. Sen korkeus on metriä. Volakiás-vuori sijaitsee Sfakián kunnassa Chanián alueyksikössä ja kohoaa Samarián rotkon länsipuolella. Sen luoteispuolella ovat Omalóksen ylätasanko ja Tourlí-vuori, ja itäpuolella Samarían rotkon toisella puolella Lefká Órin päämassiivi Páchnes-vuori mukaan lukien. Volakiáksen huipulle johtaa vaellusreitti Xylóskalosta eli samasta paikasta, josta Samarián rotkovaellus yleensä aloitetaan. == Lähteet == Luokka:Kreetan vuoret Luokka:Sfakiá
Vouvála

Vouvála () on vuori Kreetan saarella Kreikassa. Sen korkeus on 944 metriä (toisen lähteen mukaan 947 metriä). pienoiskuva|vasen|upright=1.06|Vouvála- vuorta ja Káto Saktoúrian ja Saktoúrian kylät. Vouvála-vuori sijaitsee Réthymnon alueyksikön eteläosassa Ágios Vasíleioksen kunnassa. Vuoren pohjoisrinteessä sijaitsevat kylät Mélampes, Káto Saktoúria ja Saktoúria. Vouválan pohjoispuolella sijaitsee Kéntros-vuori ja luoteispuolella Sidérotas- vuori. == Lähteet == == Aiheesta muualla == Luokka:Ágios Vasíleios Luokka:Kreetan vuoret
Kępnon piirikunta

Kępnon piirikunta () on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 56 451\. Siihen kuuluvat seitsemän kuntaa ovat Baranów, Bralin, Kępno, Łęka Opatowska, Perzów, Rychtal ja Trzcinica. Vuoden 2019 lopussa Kępnon piirikunnan asukkaista 50,4 prosenttia oli naispuolisia ja 49,6 prosenttia miespuolisia. Alle 18-vuotiaat muodostivat 19,5 prosenttia piirikunnan väestöstä, työikäiset 61,1 prosenttia ja eläkeikäiset 19,4 prosenttia väestön keski-iän ollessa 40,3 vuotta. Vuonna 2019 piirikunnassa syntyi 587 lasta. Kępnon piirikunnan väkiluvun ennakoidaan pienenevän 49 565 asukkaaseen vuoteen 2050 mennessä. == Lähteet == Luokka:Ison-Puolan piirikunnat
Vrýsinas

Vrýsinas () on vuori Kreetan saarella Kreikassa. Sen korkeus on 857 metriä (toisen lähteen mukaan 858 metriä). Vrýsinas-vuori sijaitsee Réthymnon kaupungin eteläpuolella. Sen korkeimman huipun nimi on Ágio Pnévma (Άγιο Πνεύμα, ”Pyhä Henki”) siellä olevan Pyhälle Hengelle omistetun kappelin mukaan. Minolaisella kaudella eli Kreetan pronssikaudella huipulla on ollut vuorenhuippupyhäkkö. Paikalta on tehty löytöjä ajalta 1900–1050 eaa. Niihin lukeutuu muun muassa ihmis- ja eläinhahmoisia pienoisfiguriineja sekä sinettileimasin, jossa on kirjoitusta kreetalaisilla hieroglyfeillä. == Lähteet == == Aiheesta muualla == Luokka:Kreetan vuoret Luokka:Minolaiset kohteet Kreetalla Luokka:Réthymno
Xiró Óros (Euboia)

Xiró Óros (, , ”Kuiva vuori”) on vuori Euboian saarella Kreikassa. Se sijaitsee saaren pohjoisosissa ja sen korkeus on 990 metriä. Euboian Xiró Órosta ei tule sekoittaa Xiró Óros -vuoreen Kreetalla. == Lähteet == Luokka:Euboia Luokka:Kreikan vuoret
Xiró Óros (Kreeta)

Xiró Óros (, , ”Kuiva vuori”) eli Ntimplochorianó Aóri (Ντιμπλοχωριανό Αόρι) on vuori Kreetan saarella Kreikassa. Sen korkeus on 904 metriä. Vuoressa on useita huippuja, joista eräs matalampi on nimeltään Koúles (Κούλες, 676 m). Xiró Óroksen poikki kulkee Fratín rotko. Vuoren länsipuolella sijaitsee Kouroúpa-vuori. Vuorten välissä kulkee Kourtaliótiksen rotko. Xiró Óroksen itäpuolella sijaitsevat Sidérotas-vuori, joka voidaan nähdä Xiró Óroksen jatkeena, sekä Kéntros (Kédros) -vuori. Kreetan Xiró Órosta ei tule sekoittaa Xiró Óros -vuoreen Euboialla. == Lähteet == Luokka:Ágios Vasíleios Luokka:Kreetan vuoret
Xiró Óros

Xiró Óros (, , ”Kuiva vuori”) voi viitata seuraaviin vuoriin Kreikassa: * Xiró Óros, vuori Euboian saarella * Xiró Óros, vuori Kreetan saarella
Nubécourt

Nubécourt on kunta Koillis-Ranskassa Meusen departementissa Grand Estin alueella. Kunnassa asui 249 asukasta vuonna 2017 ja sen pinta-ala on 27,52 neliökilometriä. Nubécourtin väkiluku on pienentynyt 28 asukkaalla vuodesta 2007, jolloin kunnassa asui 277 asukasta. Vuonna 2012 kunnan väkiluku oli 258, eli siellä asui yhdeksän asukasta enemmän kuin vuoden 2017 väestönlaskennassa. == Kuvia == Tiedosto:Eglise de Nubécourt..JPG|Kirkko Tiedosto:Nubécourt - Tombe de Raymond Poincaré.jpg|Presidentti Raymond Poincarén ja hänen vaimonsa Henrietten hauta Tiedosto:Nubécourt1.jpg|Hautausmaa == Lähteet == == Aiheesta muualla == Luokka:Meusen kunnat
Kołon piirikunta

Kołon piirikunta () on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 86 727\. Siihen kuuluvat kymmenen kuntaa ovat Babiak, Chodów, Dąbie, Grzegorzew, Kłodawa, Koło, Kościelec, Olszówka, Osiek Mały ja Przedecz. Kołon piirikunnalla on yhteistä rajaa Radziejówin, Włocławekin, Kutnon, Łęczycan, Poddębicen, Turekin ja Koninin piirikuntien kanssa. Sen pinta-alasta noin 80 prosenttia on maatalousmaata ja noin 12 prosenttia metsää. Vuoden 2019 lopussa Kołon piirikunnan asukkaista 51 prosenttia oli naispuolisia ja 49 prosenttia miespuolisia. Alle 18-vuotiaat muodostivat 18 prosenttia piirikunnan väestöstä, työikäiset 60,4 prosenttia ja eläkeikäiset 21,6 prosenttia väestön keski-iän ollessa 41,7 vuotta. Vuonna 2019 piirikunnassa syntyi 587 lasta. Kołon piirikunnan väkiluvun ennakoidaan pienenevän 71 553 asukkaaseen vuoteen 2050 mennessä. == Lähteet == Luokka:Ison-Puolan piirikunnat
Melidónin luola

Melidónin luola () eli Gerontóspilios (Γεροντόσπηλιος) on luola Kreetan saarella Kreikassa. Se sijaitsee Mylopótamoksen kunnassa Kouloúkonas-vuorten rinteessä noin 220 metrin korkeudessa merenpinnasta laskettuna, noin 1,8 kilometriä luoteeseen luolalle nimensä antaneesta Melidónin kylästä. Melidónin luola on ollut käytössä myöhäiseltä neoliittiselta kaudelta roomalaiselle kaudelle saakka. Se toimi alun perin kivikaudella asuinpaikkana, ja keskiseltä minolaiselta kaudelta 2100–1600 eaa. lähtien kulttipaikkana. Kultti oli mahdollisesti omistettu Talos-jättiläiselle, josta Tallaia-vuoret eli nykyiset Kouloúkonas-vuoret saivat nimensä. Luolasta tehtyjä löytöjä on Réthymnon arkeologisessa museossa. Kreikan vapaussodan ja Kreetan kansannousun aikaan lokakuussa 1823 noin 340 kyläläistä pakeni turkkilaisia luolaan. Piiritettyään luolaa kolme kuukautta turkkilaiset tukkivat tammikuussa 1824 luolan suun palavalla materiaalilla, sytyttivät suuaukon palamaan ja tukehduttivat kyläläiset näin luolaan. Robert Pashley tutki luolaa jo vuonna 1834 apunaan Manólis Kyrmizákis, ainoa tapahtumasta hengissä selvinnyt. Nykyisin luolassa on suuri sarkofagi, jossa ovat surmattujen luut. Luolassa on useita kammioita ja paljon tippukiviä. == Lähteet == == Aiheesta muualla == Luokka:Kreikan luolat Luokka:Mylopótamos
Arádainan rotko

Arádainan rotko (; myös transl. Arádenan rotko) on rotko Kreetan saarella Kreikassa. Se sijaitsee saaren etelärannikolla Sfakián kunnassa Lefká Óri -vuorten etelärinteessä. Rotkon pituus on noin 15 kilometriä. Se saa alkunsa Drakolákkin luolalta ja päättyy Mármaran rannalle Kreetan etelärannikolle eli Libyanmeren puolelle noin 2,5 kilometriä länteen Loutrón kylästä. Rotkon seinämien korkeus on noin 150 metriä. Rotkovaellus aloitetaan yleensä Arádainan autiokylästä rotkon reunalta noin 520 metrin korkeudesta merenpinnasta laskettuna. Sinne pääsee Anópolin kylästä. Tällöin vaelluksen pituudeksi kylästä rannikolle tulee noin seitsemän kilometriä ja se kestää noin 2,5 tuntia. Vaellus on suhteellisen helppo, ja vaikeimpiin ja jyrkimpiin kohtiin on rakennettu portaita. Mármaran rannalta pääsee veneellä Loutróon ja edelleen Chóra Sfakíoniin, joihin voi jatkaa myös vaeltamalla. Rotkossa Arádainan kylän kohdalla on Arádainan silta, joka on Kreetan korkein. Sitä käytetään usein benjihyppyihin. == Lähteet == == Aiheesta muualla == Luokka:Kreetan rotkot Luokka:Sfakiá
Fratín rotko

Fratín rotko (, myös Φρατιανό Φαράγγι, Fratianó Farángi) on rotko Kreetan saarella Kreikassa. Se sijaitsee Ágios Vasíleioksen kunnassa noin 22 kilometriä etelään Réthymnosta. Fratín rotko kulkee Xiró Óros -vuoren poikki. Sen pohjoispää on Fratín kylän lähellä, mistä se on saanut nimensä. Eteläpäässään rotko yhtyy sen länsipuoliseen Kourtaliótiksen rotkoon. Rotkovaellus on suhteellisen haastava monien vesiputousten vuoksi ja kestää noin 6–7 tuntia. Vaellusta voi jatkaa edelleen Prévelin rannalle noin 2–3 tuntia. == Lähteet == Luokka:Ágios Vasíleios Luokka:Kreetan rotkot
Mä jään

Mä jään on suomalaisen pop-laulaja Einin studioalbumi vuodelta 2011. Albumi on esittäjänsä yhdestoista. Sen tuotti Risto Eskolin. Mä jään on Einin paluu diskomusiikin pariin ja hänen ensimmäinen studiojulkaisunsa kolmeentoista vuoteen. Risto Eskolin, Antti Karisalmi, Lasse Väyrynen ja Jani Hölli sävelsivät albumin kappaleet paitsi "Sä vain yksin tiedät mistä aloittaa", joka on käännös vuoden 1964 sävellyksestä "Don't Let Me Be Misunderstood". Sana Mustonen ja Sanna Korkee sanoittivat useimmat kappaleet. == Arvostelut == Keskisuomalaisen Mikko Siltanen arvioi Einin paluun diskomusiikin pariin onnistuneeksi. Hän mainitsi erityisen taidokkaiksi kappaleet "Saisit haudatun kuun", "Kevätaurinko" ja "Puuterilunta". Siltasen mielestä Mä jään uppoaa parhaiten keski-ikäiseen tanssipaikkojen yleisöön. Tony Latva arvioi albumin rytmeiltään monipuoliseksi ja hyvin sanoitetuksi. Levyn ainoaa balladia, "Neitoperhosta", Latva pitää kappaleista heikkotasoisimpana. == Muuta == Mä jään -albumin CD-julkaisu sisältää 12-sivuisen kansivihkon, johon on painettu kappaleiden sanat. Keskiaukeamalla on Einin kiitokset albumin tekijöille. Graafikkona on Jani Jokimies ja kannen suunnitteli Maria Ahonen. Nimikappale "Mä jään" julkaistiin myös promosinglenä, jolla on kolme versiota kappaleesta. == Kappaleet == == Lähteet == == Aiheesta muualla == *Fono.fi: Äännitteen tiedot : Mä jään Luokka:Einin albumit Luokka:Vuoden 2011 albumit
Kotsifóksen rotko

Kotsifóksen rotko (, myös Kotsyfóksen rotko, Φαράγγι Κοτσυφού, Farángi Kotsyfoú) on rotko Kreetan saarella Kreikassa. Se sijaitsee Kreetan etelärannikolla Ágios Vasíleioksen kunnassa Réthymnon alueyksikössä. pienoiskuva|vasen|upright=1.06|Kotsifóksen rotkon suu. Rotkon pituus on noin 1,8 kilometriä. Se kulkee lännenpuoleisen Kryonerítis-vuoren ja idänpuoleisen Kouroúpa-vuoren välissä. Rotkon eteläpää on Sellián ja Mýrthioksen kylien välillä ja pohjoispää Kánevoksen kylän kohdalla. Kapeimmillaan pohjoisosassaan rotkon leveys on noin kymmenen metriä. Alhaalla rotkossa kulkee talvisin virta, joka on muina aikoina kuiva. Rotkossa sijaitsee Pyhälle Nikolaokselle (Ágios Nikólaos) omistettu kappeli. == Lähteet == == Aiheesta muualla == Luokka:Ágios Vasíleios Luokka:Kreetan rotkot
Remoiville

Remoiville on kunta Koillis-Ranskassa Meusen departementissa Grand Estin alueella. Kunnassa asui 134 asukasta vuonna 2017 ja sen pinta-ala on 9,70 neliökilometriä. Remoivillen väkiluku on pienentynyt 20 asukkaalla vuodesta 2007, jolloin kunnassa asui 154 asukasta. Vuonna 2012 kunnan väkiluku oli 144, eli siellä asui kymmenen asukasta enemmän kuin vuoden 2017 väestönlaskennassa. == Lähteet == == Aiheesta muualla == Luokka:Meusen kunnat
Koudoumíksen rotko

Koudoumíksen rotko () eli Tourlotín rotko (Φαράγγι Τουρλωτής, Farángi Tourlotís) on rotko Kreetan saarella Kreikassa. Se sijaitsee Ornó-vuoren pohjoisrinteessä saaren koillisosassa Lasíthin alueyksikössä Siteían kunnassa noin 27 kilometriä länteen Siteían kaupungista. Rotkon pituus on noin 2,5 kilometriä. Se saa alkunsa Monokarán ylätasangolta, ja sen suu on lähellä Tourlotín kylää, josta se on saanut toisen nimensä. == Lähteet == Luokka:Kreetan rotkot Luokka:Siteía
Kourtaliótiksen rotko

Kourtaliótiksen rotko () eli Kourtaliótikon rotko (Κουρταλιώτικο Φαράγγι, Kourtaliótiko Farángi) on rotko Kreetan saarella Kreikassa. Se sijaitsee Ágios Vasíleioksen kunnassa noin 22 kilometriä etelään Réthymnosta. Rotkon pituus on noin kolme kilometriä. Se saa alkunsa Koxarén kylän laaksosta ja kulkee Kouroúpa-vuoren ja Xiró Óros -vuoren välissä. Eteläpäässään rotko yhtyy sen itäpuoliseen Fratín rotkoon. Rotkossa virtaa Kourtaliótis- eli Megálos Potamós -joki, joka virtaa alajuoksullaan läpi Prévelin palmumetsän ja laskee mereen Prévelin rannalla. Rotkovaellus alkaa Koxarén ja Asómatoksen kylien väliseltä tieltä, josta on portaat alas rotkoon. Vaellusta voi jatkaa aina Prévelin rannalle asti. == Lähteet == == Aiheesta muualla == Luokka:Ágios Vasíleios Luokka:Kreetan rotkot
Tammerinpuisto

Tammerinpuisto on vuonna 1930 valmistunut pienehkö muotopuutarhatyyppinen puisto, joka sijaitsee Tampereen keskustassa Hotelli Tammerin vieressä. Se on alun perin ollut osa Koskipuistoa. Tammerinpuistossa on pieni Tammerlampi, jota on kutsuttu myös ”ankkalammeksi” ja ”Tammerin lammikoksi”.Tampereen vihreä keskusta: Keskustan viherverkko ja sen kehittäminen, s. 52, 60. Siinä on aikoinaan ollut vesilintuja. Lampi sijaitsee samassa paikassa, missä Ronganoja-niminen luonnonoja on muinoin laskenut Tammerkosken poukamaan. Nykyään koski sijaitsee kauempana, koska rantaa on täytetty Koskipuiston kohdalta. Ronganoja on puolestaan hävinnyt Rongankadun alle. Tammerinpuisto kunnostettiin vuosina 2000–2002, ja työt viimeisteltiin 2007. Vesialue ympäröitiin graniittisella muurilla ja metalliaidalla. Puistoon tehtiin myös kivetty käytävä ja oleskelualue. Vuodesta 2010 alkaen lammessa on ollut kesäisin esillä suomalaista kuvanveistotaidetta. Museovirasto on määritellyt Tammerinpuiston osaksi valtakunnallisesti merkittävää Tammerkosken teollisuusmaisemaa. ==Lähteet== Luokka:Tampereen puistot Luokka:Kyttälä
Bouquemont

Bouquemont on kunta Koillis-Ranskassa Meusen departementissa Grand Estin alueella. Kunnassa asui 111 asukasta vuonna 2017 ja sen pinta-ala on 7,49 neliökilometriä. Bouquemontin väkiluku on kasvanut 18 asukkaalla vuodesta 2007, jolloin kunnassa asui 93 asukasta. Vuonna 2012 kunnan väkiluku oli 128, eli siellä asui 17 asukasta enemmän kuin vuoden 2017 väestönlaskennassa. == Kuvia == Tiedosto:Bouquemont (Meuse) city limit sign.JPG|Katukuvaa Tiedosto:Bouquemont l'église Saint-Remi.JPG|Kirkko Tiedosto:Bouquemont (Meuse) croix de chemin dans la rue principale.JPG|Tienvarsiristi Tiedosto:Bouquemont (Meuse) rue principale.JPG|Katukuvaa == Lähteet == == Aiheesta muualla == Luokka:Meusen kunnat
Kritsán rotko

Kritsán rotko () on rotko Lasíthi- eli Díkti-vuorilla Kreetan saarella Kreikassa. Se sijaitsee Lasíthin alueyksikössä noin 9,5 kilometriä lounaaseen Ágios Nikólaoksesta. Rotkon pituus on noin 13 kilometriä. Se saa alkunsa läheltä Kritsán kylää, josta se on saanut nimensä, ja päättyy Tápesin kylään. Kapeimmillaan rotko on vain noin 1,5 metriä leveä. Rotkovaellus on keskivaikea ja vaatii jonkin verran kiipeilyä rotkon pohjan suurilla kivillä. Vaelluksen voi tehdä 5–6 kilometrin tai 10–12 kilometrin mittaisena. == Lähteet == == Aiheesta muualla == Luokka:Ágios Nikólaos Luokka:Kreetan rotkot
Mylonáksen rotko

Mylonáksen rotko (; myös transl. Milonáksen/Milonán rotko) eli Ágios Ioánniksen rotko (Φαράγγι του Αγίου Ιωάννη / Άη Γιάννη, Farángi tou Agíou Ioánni / Ái Giánni) on rotko Kreetan saarella Kreikassa. Se sijaitsee Lasíthin alueyksikössä noin 18 kilometriä itään Ierápetran kaupungista. Rotko saa alkunsa Ágios Ioánniksen kylän läheltä noin 500 metrin korkeudesta merenpinnasta laskettuna ja päättyy Kakiá (Kakí) Skálan rannalle Kreetan etelärannikolle. Rotkossa on suuri vesiputous noin puolivälissä, joten rotkovaellus ei ole mahdollinen koko matkalta. Virrassa on vettä erityisesti talvisin ja keväisin. == Lähteet == == Aiheesta muualla == Luokka:Ierápetra Luokka:Kreetan rotkot
Koninin piirikunta

Koninin piirikunta () on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 130 053\. Siihen kuuluvat 14 kuntaa ovat Golina, Grodziec, Kazimierz Biskupi, Kleczew, Kramsk, Krzymów, Rychwał, Rzgów, Skulsk, Ślesin, Sompolno, Stare Miasto, Wierzbinek ja Wilczyn. Koninin piirikunnan pinta-alasta noin 16 prosenttia on metsää. Vuoden 2019 lopussa Koninin piirikunnan asukkaista 50,2 prosenttia oli naispuolisia ja 49,8 prosenttia miespuolisia. Alle 18-vuotiaat muodostivat 19,2 prosenttia piirikunnan väestöstä, työikäiset 62,9 prosenttia ja eläkeikäiset 17,9 prosenttia väestön keski-iän ollessa 39,9 vuotta. Vuonna 2019 piirikunnassa syntyi 1 262 lasta. Koninin piirikunnan väkiluvun ennakoidaan pienenevän 132 024 asukkaaseen vuoteen 2050 mennessä. == Lähteet == Luokka:Ison-Puolan piirikunnat
Ríchtiksen rotko

Ríchtiksen rotko () on rotko Kreetan saarella Kreikassa. Se sijaitsee Ornó- vuoren pohjoisrinteessä saaren koillisosassa Siteían kunnassa Lasíthin alueyksikössä. Rotkon pituus on noin kolme kilometriä. Se saa alkunsa Éxo Moulianán kylän läheltä ja päättyy Ríchtiksen rannalle saaren pohjoisrannikolla itään Kalavróksen kylästä. Korkeusero matkalla on noin 350 metriä. Rotkossa virtaa joki, jossa on noin 20 metriä korkea Ríchtiksen vesiputous. Nimi ”Ríchtis” itsessään tarkoittaa Kreetalla vesiputousta, ja se on antanut nimensä koko rotkolle. Rotkovaellus kestää noin 3–4 tuntia. == Lähteet == == Aiheesta muualla == Luokka:Kreetan rotkot Luokka:Siteía
Sarakínan rotko

Sarakínan rotko () on rotko Kreetan saarella Kreikassa. Se sijaitsee saaren itäosassa, Lasíthin alueyksikössä Ierápetran kunnassa. Rotkon pituus on noin 1,5 kilometriä ja sen leveys vaihtelee 3–10 metrin välillä. Seinämien korkeus on noin 150 metriä. Rotkossa virkaa Kryopótamos-joki. Veden määrä vaihtelee vuodenaikojen mukaan. Rotkon nimi viittaa saraseeneihin. == Lähteet == == Aiheesta muualla == Luokka:Ierápetra Luokka:Kreetan rotkot
Bowen

Bowen on muun muassa seuraavien henkilöiden sukunimi: * Andrea Bowen (s. 1990), yhdysvaltalainen näyttelijä * Angela Daigle-Bowen (s. 1976), yhdysvaltalainen pikajuoksija * Elizabeth Bowen (1899–1973), irlantilainen kirjailija * Harold G. Bowen (1883–1965), yhdysvaltalainen amiraali * Ira S. Bowen (1898–1973), yhdysvaltalainen astrofyysikko * James Bowen (s. 1979), brittiläinen kirjailija ja katusoittaja * Jarrod Bowen (s. 1996), englantilainen jalkapalloilija * Julie Bowen (s. 1970), yhdysvaltalainen näyttelijä * Katie Bowen (s. 1994), uusiseelantilainen jalkapalloilija * Mark Bowen (s. 1963), walesilainen jalkapalloilija * Michael George Bowen (1930–2019), brittiläinen roomalaiskatolinen arkkipiispa * Otis Bowen (1918–2013), yhdysvaltalainen republikaanisen puolueen poliitikko * Stephen Bowen (s. 1964), yhdysvaltalainen NASA:n astronautti ja Yhdysvaltain laivaston sukellusvenemies * Tristan Bowen (s. 1991), yhdysvaltalainen jalkapalloilija * Wilfrid Wedgwood Bowen (1899–1987), yhdysvaltalainen eläintieteilijä ja lintutieteilijä * York Bowen (1884–1961), brittiläinen säveltäjä ja pianisti. == Etunimenä == * Bowen Byram (s. 2001), kanadalainen jääkiekkoilija * Bowen Stassforth (1926–2019), yhdysvaltalainen uimari ja olympiamitalisti
Topólian rotko

Topólian rotko ( tai Τοπολιανό Φαράγγι, Topolianó Farángi) on rotko Kreetan saarella Kreikassa. Se sijaitsee saaren länsiosissa Chanián alueyksikössä. Rotkon pituus on noin 1,5 kilometriä. Se saa alkunsa Koutsomatádoksen kylän läheltä noin 250 metrin korkeudesta merenpinnasta laskettuna ja päättyy rotkolle nimensä antaneen Topólian kylän lähelle noin 150 metrin korkeuteen. Rotkossa on useita luolia ja siellä virtaa Tyflós-joki, joka laskee Kíssamoksenlahteen saaren pohjoisrannikolla. == Lähteet == == Aiheesta muualla == Luokka:Kíssamos Luokka:Kreetan rotkot
Vähän kipeää

Vähän kipeää on suomalaisen pop-laulaja Einin studioalbumi vuodelta 2014. Albumi on esittäjänsä kahdestoista. Sen tuotti kolmikko Risto Eskolin, Antti Karisalmi ja Lasse Väyrynen. He myös sovittivat kaikki kappaleet, osan yhdessä Ressu Redfordin kanssa. Sana Mustonen ja Sanna Korkee vastaavat useimmista sanoituksista. == Yleistä == "Sulle tuli faksi" sävellettiin alkuaan televisiomainokseen, joten sen kertosäe "Yksi, kaksi, sulle tuli faksi" tehtiin mieleenpainuvaksi. Yleisö halusi kuulla sen kiertueilla, joten kertosäkeen ympärille rakennettiin kokonainen musiikkikappale. Siitä kehkeytyi yksi Einin 2010-luvun suosituimmista. Vähän kipeää -albumin CD-julkaisu sisältää kahdeksansivuisen kansivihkon. "Palanen onnea" -kappaleen haitaririffin soittaa Samuli Jokinen. == Kappaleet == == Lähteet == == Aiheesta muualla == *Fono.fi: Äänitteen tiedot : Vähän kipeää Luokka:Einin albumit Luokka:Vuoden 2014 albumit
Wavrille

Wavrille on kunta Koillis-Ranskassa Meusen departementissa Grand Estin alueella. Kunnassa asui 50 asukasta vuonna 2017 ja sen pinta-ala on 5,31 neliökilometriä. Wavrillen väkiluku on kasvanut viidellä asukkaalla vuodesta 2007, jolloin kunnassa asui 45 asukasta. Vuonna 2012 kunnan väkiluku oli 46, eli siellä asui neljä asukasta vähemmän kuin vuoden 2017 väestönlaskennassa. == Kuvia == Tiedosto:Vue générale wavrille.jpg|Katukuvaa Tiedosto:Wavrille L'église Saint-Hilaire.JPG|Kirkko Tiedosto:Église wavrille.jpg|Kirkko == Lähteet == == Aiheesta muualla == Luokka:Meusen kunnat
Trypitín rotko

Trypitín rotko (; myös transl. Tripitín rotko) on rotko Kreetan saarella Kreikassa. Se sijaitsee Lefká Óri -vuorten etelärinteessä Sfakián kunnassa Chanián alueyksikössä. Rotkon varsinaisen osuuden pituus on noin neljä kilometriä. Rotko saa alkunsa Pyhän Paraskevan (Agía Paraskeví) kirkolta noin 655 metrin korkeudesta merenpinnasta laskettuna. Rotkon suu on noin viisi kilometriä itään Soúgian kylästä ja yhdeksän kilometriä länteen Agía Roumélin kylästä. Siellä sijaitsee Trypitín ranta. Rotkovaellus on haastava vaikean maaston ja erityisesti jyrkkien kohtien vuoksi. Rotkon länsipuolella sijaitsee Agía Eirínin rotko ja itäpuolella Samarián rotko. == Lähteet == Luokka:Kreetan rotkot Luokka:Sfakiá
Tsigkoúniksen rotko

Tsigkoúniksen rotko () on rotko Kreetan saarella Kreikassa. Se sijaitsee Ornó- vuoren pohjoisrinteessä saaren koillisosassa Lasíthin alueyksikössä Siteían kunnassa. Rotkon pituus on noin kolme kilometriä. Se saa alkunsa Monokarán ylätasangolta noin 730 metrin korkeudelta merenpinnasta laskettuna ja sen pää sijaitsee lähellä Sfákan kylää noin 220 metrin korkeudessa. == Lähteet == Luokka:Kreetan rotkot Luokka:Siteía
Draamaa

Draamaa on suomalaisen pop-laulaja Einin studioalbumi vuodelta 2016. Albumi on esittäjänsä kolmastoista. Se on jatkoa Einin 2010-luvun diskolinjalle. Albumi sisältää Einille sävelletyn "Draaman" ohella kahdeksan cover-versiota 2000-luvun suomalaisista menestyskappaleista, kuten "Kriisit" ja "Rusketusraidat". Albumin nimisävellys "Draamaa" julkaistiin promosinglenä tammikuussa 2016. == Kappaleet == == Lähteet == == Aiheesta muualla == *Fono.fi: Äänitteen tiedot : Draamaa Luokka:Einin albumit Luokka:Vuoden 2016 albumit
Kościanin piirikunta

Kościanin piirikunta () on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 79 183\. Siihen kuuluvat neljä kuntaa ovat Czempiń, Kościan, Krzywiń ja Śmigiel. Vuoden 2019 lopussa Kościanin piirikunnan asukkaista 50,9 prosenttia oli naispuolisia ja 49,1 prosenttia miespuolisia. Alle 18-vuotiaat muodostivat 19,2 prosenttia piirikunnan väestöstä, työikäiset 60,9 prosenttia ja eläkeikäiset 19,8 prosenttia väestön keski-iän ollessa 40,5 vuotta. Vuonna 2019 piirikunnassa syntyi 879 lasta. Kościanin piirikunnan väkiluvun ennakoidaan pienenevän 71 049 asukkaaseen vuoteen 2050 mennessä. == Lähteet == Luokka:Ison-Puolan piirikunnat
Lachalade

Lachalade on kunta Koillis-Ranskassa Meusen departementissa Grand Estin alueella. Kunnassa asui 54 asukasta vuonna 2017 ja sen pinta-ala on 19,45 neliökilometriä. Lachaladen väkiluku on pienentynyt kahdella asukkaalla vuodesta 2007, jolloin kunnassa asui 56 asukasta. Vuonna 2012 kunnan väkiluku oli 71, eli siellä asui 17 asukasta enemmän kuin vuoden 2017 väestönlaskennassa. == Kuvia == Tiedosto:Lachalade le cloître.JPG|Luostarikirkon pihaa Tiedosto:Ravin du Génie2.jpg|Génien rotkoa Tiedosto:TombesRAFCimetiereLaChalade.jpg|Hautausmaata == Lähteet == == Aiheesta muualla == Luokka:Meusen kunnat
Krotoszynin piirikunta

Krotoszynin piirikunta () on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 77 274\. Siihen kuuluvat viisi kuntaa ovat Kobylin, Koźmin Wielkopolski, Krotoszyn, Rozdrażew ja Zduny. Krotoszynin piirikunnalla on yhteistä rajaa Jarocinin, Pleszewin, Ostrówin, Miliczin, Rawiczin ja Gostyńin piirikuntien kanssa. Vuoden 2019 lopussa Krotoszynin piirikunnan asukkaista 50,9 prosenttia oli naispuolisia ja 49,1 prosenttia miespuolisia. Alle 18-vuotiaat muodostivat 19,7 prosenttia piirikunnan väestöstä, työikäiset 60,4 prosenttia ja eläkeikäiset 19,9 prosenttia väestön keski-iän ollessa 40,3 vuotta. Vuonna 2019 piirikunnassa syntyi 799 lasta. Krotoszynin piirikunnan väkiluvun ennakoidaan pienenevän 69 456 asukkaaseen vuoteen 2050 mennessä. == Lähteet == Luokka:Ison-Puolan piirikunnat
Emily Diamond

Emily Diamond (s. 11. kesäkuuta 1991 Bristol) on brittiläinen pikajuoksija, joka kilpailee 200 ja 400 metrin matkoilla juoksussa. Vuonna 2016 hän oli mukana voittamassa kultamitalia yleisurheilun EM-kisoissa Ison-Britannian joukkueen osana 4 x 400 metrin viestissä, jota seurasi viestipronssi samalla matkalla vuoden 2016 kesäolympialaisissa. Yleisurheilun maailmanmestaruuskilpailuissa vuonna 2017 hän oli mukana voittamassa hopeaa 4 x 400 metrin viestissä. Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1991 syntyneet Luokka:Elävät henkilöt
.scot

.scot on ylätason verkkotunnus, jota käytetään Skotlannissa. Tunnus otettiin käyttöön 15. heinäkuuta 2014. Verkkotunnusta hallinnoi Skotlannin hallituksen tukema voittoa tavoittelematon yritys Dot Scot Registry. Kuka tahansa on oikeutettu verkkotunnukseen, jos hän tunnistaa olevansa skotlantilainen tai hänellä on suhde Skotlantiin. == Lähteet == == Aiheesta muualla == * Dot Scot Registry (voittoa tavoittelematon yritys) Luokka:Ylätason verkkotunnukset scot
Joseph Roumanille

Joseph Roumanille (1818 Saint-Rémy-de-Provence, Ranska – 1891 Avignon, Ranska) oli provencelainen runoilija. Hän oli ensin opettaja, sen jälkeen oikolukija. 1850-luvun alussa hän avasi Avignonissa kirjakaupan ja vaikutti voimakkaasti provencelaisen kirjallisuuden elvyttämiseen. Hän vaikutti kansan tapojen siistiytymiseen, osittain raikkailla ja viattomilla runoillaan, osin satiirisilla kirjoituksillaan ja kertomuksillaan, joissa hän iloisen hyväntahtoisesti sivalteli muun muassa seudun kansankiihottajia vuoden 1848 helmikuun vallankumouksen jälkeen. Roumanille oli sihteerinä perustamassaan Félibrigessä ja julkaisi aikakauskirjaa Armana provençau.Roumanille, Joseph Nordisk familjebok 23. 1916 Roumanillen julkaistuista teoksista ovat huomattavia runosarja Li margarideto (1847), koominen sankarirunoelma La campano mountado (1857), joululaulut (Li nouvè, 1865), kootut proosateokset (Lis oubreto en proso, 1864) ja kootut runot (Lis oubreto en vers, 1859). Roumanillen puoliso Rose-Anaïs Roumanille, s. Gras, on julkaissut lyyrisiä runoja. == Lähteet == ==Aiheesta muualla== Luokka:Ranskalaiset kirjailijat Luokka:Vuonna 1818 syntyneet Luokka:Vuonna 1891 kuolleet
Juha-Pekka Lammi

Juha-Pekka Lammi (28. elokuuta 1953 Pori – 13. huhtikuuta 2020 TampereJuha- Pekka Lammin kuolinilmoitus, Aamulehti, 3.5.2020, s. B16) oli suomalainen urheilutoimittaja. Hän kirjoitti Aamulehteen 16.6.1980–30.10.2015. Lammi eläköityi 31.5.2016. Ennen siirtymistä Aamulehteen hän työskenteli Satakunnan Kansassa. == Lähteet == Luokka:Suomalaiset urheilutoimittajat Luokka:Vuonna 1953 syntyneet Luokka:Vuonna 2020 kuolleet
Toda (Saitama)

Toda () on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin kaakkoisosassa Arajoen vasemmalla rannalla. Etelässä kaupunki rajautuu Tokion metropoliin. Todassa on 140 789 asukasta (syyskuussa 2020) ja sen pinta-ala on 18,19 neliökilometriä. Toda kehittyi historiallisesti paikkaan, jossa tärkeä Nakasendō-tiereitti ylitti Arajoen (Toda no watashi). 1960-luvulta lähtien Toda on kasvanut voimakkaasti yhtenä Suur-Tokion metropolialueen esikaupungeista. Sinne on sijoittunut muun muassa metalli-, kone-, elintarvike- ja painoteollisuutta sekä logistiikkaa. Kaupunkioikeudet Toda sai vuonna 1966. Todassa sijaitsee muun muassa Arajoen rannalle rakennettu Todan puisto, jossa toimii Todan soutustadion. Siellä järjestettiin vuoden 1964 kesäolympialaisten soutukilpailu. Todaa palvelee JR Higashi-Nihonin Saikyō-linja, joka avattiin 1980-luvun puolivälissä. == Kuvia == Tiedosto:Japan National Route 17 -03.jpg|Kawagishin kaupunginosaa, valtatie 17 Tiedosto:Myoken-ji (Toda).JPG|Myōken-ji Tiedosto:KitaToda First Gate Tower.jpg|Kita-Toda First Gate Tower Tiedosto:TodaCivicCulturalHall.jpg|Todan kulttuurikeskus Tiedosto:JR Toda-koen Sta west exit 20140427.jpg|Toda-kōenin rautatieasema == Lähteet == == Aiheesta muualla == * Kaupungin internetsivut Luokka:Saitaman prefektuurin kaupungit